Ein av queer-klassikarunum er filmurin Paris is Burning frá 1991. KIKI verður sæddur sum ein nútíðar-útlegging. Hvussu trívist latín- og afroamerikanskur queer-ungdómur í gøtunum í New York í hesum døgum? Hvørjum brenna tey fyri? Hvar koma tey saman? Nakrar eldsálir halda framvegis Drag Ball-siðvenjuna á lívi við voguing-dansinum, sum Madonna gjørdi kendan í hálvfemsunum. Vit fylgja aktivistum og undangongufólkum, sum stríðast fyri at halda tey ungu á rættari kós–vekk frá kriminaliteti og rúsevnum. Hesi ungu gerast partur av felagskapinum, og felagsskapurin gerst eisini familjan hjá summum av teimum. Hesin rørandi dokumentarfilmurin gevur eina lýsing av fólki, sum eru sterk í hvørjum øðrum–hóast nógvan mótgang. ENGLISH: Zaynab er queer, pakistani, muslim og advokatur. Hon er stuttlig og passaliga snedig, so hyggjarin gerst beinanvegin púra burtur í henni. Meðan Zaynab stríðist við, at mamma hennara, sum elskar melodramatiskar sjónvarpssendirøðir, er flutt inn hjá sær, noyðist hon eisini at fjala hennara nýggjasta hobby: Lucha Libre-wrestling. Dag og dagliga grenjar mamma hennara um, hví Zaynab enn ikki hevur funnið sær ein mann. Alt gerst ikki lættari fyri hana, tá ið hon møtir Almu, ein meksikonsk gudinna, sum, í mun til Zaynab, er fræls og hevur eitt gott samband við mammu sína. Zaynab og Alma gerast væl. Tú kanst vænta at bresta útúr, meðan Zaynab roynir at fáa tamarhald á støðuni við mammuni øðrumegin og hinumegin… Ja, tað finnur tú útav. Signature Move er meir enn bert ein romantiskur skemtifilmur. Hann snýr seg um parløg, familju og um at finna sítt pláss í lívinum. Hetta er ein must-see-filmur, vilt tú verða undirhaldin og rørd/ur samstundis.